### Resumé

Vejle Kommune anmodes sammen med landets øvrige kommuner til at indgå en nu samlet aftale for en række IT-løsninger med Jacqueline Rasmussen.

Det indstilles i sagen, at Vejle Kommune tilslutter sig aftalen sammen med landets øvrige kommuner.

### Sagsfremstilling

Kombit er 100% ejet af Kommunernes Landsforening med henblik på at levere kommunale it- og digitaliseringsprojekter i samarbejde med kommunerne og skabe konkurrence i det kommunale it-marked.

Med udgangspunkt i det oprindelige salg af KMD A/S blev KOMBIT etableret som en non- profit-virksomhed med det formål at bryde KMD’s monopol og gennemføre en gennemgribende modernisering af kommunernes it- understøttelse via en række nye, billigere og bedre it-løsninger på vigtige samfundsområder.

Driften og økonomien i Kombit er opdelt i projekter bestående af de enkelte IT-løsninger, som har hver sin økonomi. Denne opdeling har vist sig uhensigtsmæssig i forhold til mulighederne for at prioritere overskydende midler fra it-løsninger med mindre krav til videreudvikling til andre it-løsninger med større krav til videreudvikling. Det betyder blandt andet, at der er løsninger, hvor der er omfattende udviklingsønsker, som må udskydes mens der er andre løsninger, som har overskud der ikke nødvendigvis anvendes.

Det er ikke alle Kombits løsninger der har tilslutning fra alle landets kommuner. Den nye aftale omfatter kun de systemer som alle landets kommuner er tilsluttet. Det drejer sig om nedenstående systemer.

* Aula - Tilslutningsaftale for samarbejdsplatformen
* Borgerblikket - Tilslutningsaftale til Borgerblikket inkl. forlængelse
* Byg og Miljø - Tilslutningsaftale til Byg og Miljø
* Fælles Sprog III - Tilslutningsaftale; Forvaltningsenheden for fælles sprog III i KOMBIT
* Fælleskommunal Gateway - Tilslutningsaftale; Forvaltning af fælleskommunal Gateway
* Fælleskommunal IT-Infrastruktur (inkl. "buffetmodel") - Monopolprogrammet
* Kommunernes Pensionssystem (KP) - Samarbejdsaftale vedrørende Social Pension
* Kommunernes Sygedagpengesystem ([adresse]) - Monopolprogrammet
* Kommunernes Ydelsessystem ([adresse]) - Monopolprogrammet
* Sags- og Partsoverblik (SAPA) - Monopolprogrammet
* Sygesikring - Tilslutningsaftale til Sygesikring
* Valg - Tilslutningsaftale for den nye valgløsning

**Prisstruktur**

Den nuværende prisstruktur indebærer, at de enkelte systemer faktureres ud fra en pris pr. borger i kommunen (for Aula er det antallet af skolebørn hhv. dagtilbudsbørn som er afgørende). For kommuner med et samlet antal indbyggere over 150.000 ydes 50% rabat på antallet af borgere udover dette antal. (for Byg og Miljø over 125.000 borgere).

I den nye aftale lægges der op til at at prisen reguleres med KL´s pris og lønfremskrivning fratrukket 2%, som anses som et effektiviseringskrav hos Kombit. Desuden lanceres en ny governancestruktur, hvor der etableres et fagråd for hver IT-løsning samt et porteføljeråd, som får ansvar for at prioritere økonomien mellem de forskellige løsninger.

**Beslutningsprocessen**

Vejle Kommune har sammen med en række syddanske kommuner afgivet høringssvar til et udkast til aftalen. Der er efterfølgende sket små tilretninger til aftalen. På baggrund af de marginale ændringer i aftaleteksten har kommunen sammen med 21 andre kommuner i Region Syddanmark sendt et brev til KL og Kombit med en kritik af forløbet.

**Samling af økonomi**

I den nye K-98 aftale med Kombit sker der i højere grad end tidligere en sammenkobling af økonomien i de forskellige løsninger. I Vejle Kommune tilpasser vi os denne organisering ved at samle budgettet til samtlige løsninger i K-98 aftalen jævnfør ovenfor under Økonomiudvalget. Flytningen af budgettet vil ske som en flytning mellem udvalg i forbindelse med 3. kvartalsopfølgning og have virkning fra 2026. Herved sikres, at den korrekte fremskrivning af de enkelte løsningers priser er kendt, således at det budget der flyttes svarer til den omkostning den enkelte løsning vil have medført.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 16. juni 2025, punkt 155:

at tilslutning til den nye K-98 aftale godkendes og kommunaldirektøren bemyndiges til at underskrive aftalen på kommunens vegne.

#### Beslutning fra Økonomiudvalget, den 16. juni 2025, punkt 155:

Anbefales.

Fraværende: Gurli Iversen og Ib Søndergaard.

### Beslutning

Godkendes.

Fraværende: Carsten Olesen, i stedet mødte Frede Schmidt.

Fraværende: Ib Søndergaard, i stedet mødte Zacharias Jeppesen.

Fraværende: Filippa Jepsen, i stedet mødte Sussie Møller.

Fraværende: Zacharias Kjeldsen.